open-index/open-wikipedia-markdown huggingface dataset:
Zeekr 9X

**Zeekr 9X** — Geely xoldingi tarkibiga kiruvchi Zeekr brendi tomonidan ishlab chiqarilgan hashamdor krossover. 

## Tarixi

## Akkumulyator

Zeekr 9X eng yirik 6C Xiaoyao batareyasi bilan jihozlangan. Bu dunyodagi eng katta elektr gibrid krossover boʻlib, u eng katta yurish masofasiga ega va dunyodagi eng tez zaryadlanuvchi elektr gibrid krossover hisoblanadi. 20% dan 80% gacha quvvatlash uchun atigi 9 daqiqa ketadi va sof elektrda harakatlanish masofasi CLTC sikli boʻyicha 380 kilometrga yetadi.

## Eksteryeri

Zeekr 9X krossoverining dizayni Zeekr 009 miniveniga oʻxshash qilib ishlangan. Old qismi dizaynida va uning burchakli profilida baland derazalar Rolls-Royce Cullinanga oʻxshashlik bor. Orqa bamperning xromli markaziy qismi tutun chiqaradigan truba kapoʻt ostida ichki yonuv dvigateli mavjudligini koʻrsatadi.

22 dyuymli oynasimon gʻildirak disklar oʻz sinfidagi eng katta gʻildirak hisoblanadi. Yangi krassover eng katta orqa eshikka ega boʻlib, uning maksimal kengligi 1 metrdan oshadi.

## Yana qarang

* Xitoy avtomobil ishlab chiqaruvchilari
* Shanxay Avtomobillar muzeyi
* Xitoy avtomobil sanoati

## Manbalar
Michel de Montaigne

**Mishel de Monten** (; 28-fevral 1533-yil – 13-sentyabr 1592-yil) – fransuz Uygʻonish davri essenavisi, faylasufi va adibi. U esseni adabiy janr sifatida ommalashtirganligi bilan mashhur. Montenning asarlarida tasodifiy latifalar va avtobiografik unsurlarning intellektual tushunchalar bilan uygʻunlashtirishi keng eʼtirof etilgan. Monten koʻplab Gʻarb adiblariga bevosita taʼsir koʻrsatgan boʻlib, eng taʼsirli esselari „Essais“ toʻplamidan oʻrin olgan.

Tirikligida Montaigne yozuvchidan koʻra davlat arbobi sifatida koʻproq qadrlangan. Uning insholaridagi latifalar va shaxsiy mulohazalarga oʻtib ketish odati yangilik emas, balki anʼnaviy uslubga zarar yetkazadi deb hisoblangan va uning „Asarimning asosi oʻzimman“ degan bayonoti zamondoshlari tomonidan takabburlik sifatida baholangan. Biroq, vaqt oʻtishi bilan Montaigne oʻsha paytda paydo boʻla boshlagan erkin skeptik kayfiyatini oʻzida mujassam etganligi sababli, oʻz davrining boshqa mualliflaridan koʻra yaxshiroq deb tan olindi. Faylasuf oʻzining *"Que sçay-je?"* (*"Men nimani bilaman?"*) degan skeptik jumlasi bilan ham mashhur.

## Manbalar

## Havolalar
Hoshiya (ism)

**Hoshiya** ( — biror narsaning chet, aylanasi, zihi; kitob, daftar chetidagi yozuvlar, izohlar) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

## Manbalar
Hulkar (ism)

**Hulkar** — xotin-qizlar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

* Hulkar Abdullayeva — taniqli oʻzbek ashulachisi.

## Manbalar
Humoyun (ism)

**Humoyun** ( — qutlugʻ, muborak; baxt-u omadli; ravnaqli; xudo siylagan) — kelib chiqishi forscha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

* Humoyun — Boburiylar davlati hukmdori;
* Humoyun Abdualimov — oʻzbekistonlik futbolchi;
* Humoyun Aʼzamov — oʻzbekistonlik futbolchi;
* Humoyun Murtozoyev — oʻzbekistonlik futbolchi;
* Humoyun Sherboʻtayev — oʻzbekistonlik futbolchi;
* Humoyun Toʻxtamurodov — oʻzbekistonlik aralash yakkakurashchi;
* Humoyunmirzo Iminov — oʻzbekistonlik futbolchi;
* Humoyunshoh Sayyotov — oʻzbekistonlik futbolchi.

## Manbalar
Tezu jome masjidi

**Tezu jome masjidi** — Hindistonning Arunachal-Pradesh shtatidagi Tezu shahrida joylashgan masjid.
## Manbalar
Tabarka jangi

**Tabarka jangi** – Umaviylar xalifaligi va Berber malikasi Dihya oʻrtasida kechgan harbiy toʻqnashuv. Tunisning Tabarka shahri yaqinida milodiy 701, 702 yoki 703-yillarda boʻlib oʻtgan. Jang Umaviylarning yirik gʻalabasi bilan yakunlangan va berberlarning xalifalikka uyushgan holda qarshiligi bostirilgan.

## Tarixi
VII asr oxirida arablar hukmronligidagi Umaviylar xalifaligi kuchlari Magʻribni zabt etish uchun bir necha oʻn yil davomida yurish boshladi, bu hudud oʻsha paytda Vizantiya imperiyasi boshqaruvi ostida edi. Bu istiloga qarshi asosiy qarshilik Berber malikasi Dihya tomonidan koʻrsatilgan. Dihya Umaviylarning Numidiya tomon yurishiga qarshi kurashgan. 698-yilda Meskiana jangida Umaviylarga qarshi jangda gʻalaba qozongan va Hasan ibn al-Noʻmonning Numidiyani zabt etish boʻyicha yurishini vaqtincha toʻxtatgan edi.

## Jang
Liviyada qayta toʻplangan Umaviylar 701, 702 yoki 703-yillarda Numidiyani yana istilo qilishdi. Dihya yangi istiloga qarshi turish uchun koʻplab Berber qabilalarini yigʻdi. Ikki armiya Tabarka shahriga yaqin, hozirgi Jazoir–Tunis chegarasi boʻylab, Oʻrta yer dengizi va Aurès togʻlari orasidagi tor joyda toʻqnashdi. Shafqatsiz kechgan jang Umaviylarning gʻalabasi bilan yakunlandi. Dihya halok boʻldi va Umaviylar bosqiniga qarshi kurashgan Berberlar isyonlari bostirildi.

## Oqibati
Dihya Bir al-Kahina (al-Kahina qudugʻi)da oʻldirilgan. Manbalarda Dihyaning ikki oʻgʻli jangdan omon qolgani, jangdan oldin islom dinini qabul qilib, onalariga qarshi kurash olib borgani yoki jangdan soʻng oʻz hayotini saqlab qolish evaziga dinini qabul qilgani borasida turlicha fikrlar keltirilgan.
Yerbolat Toʻlepbay

**Yerbolat Toʻlepbay** (; 2-oktyabr 1955-yil, Qasqasu, Janubiy Qozogʻiston viloyati) – sovet va qozoq rassomi, Qozogʻiston SSRda xizmat koʻrsatgan artist (1990). Qozogʻiston Davlat mukofoti laureati (2004). Rossiya Badiiy akademiyasi, Chexiya va Qirgʻiziston Badiiy akademiyalari akademigi.

## Biografiyasi
1955-yilda Qozogʻiston SSRda tugʻilgan. Dulat qabilasining Janis urugʻidan. 1977-yilda Abay nomidagi Qozoq pedagogika instituti (hozirgi Abay nomidagi Qozoq milliy pedagogika universiteti)ning rassomlik va grafika fakultetini tamomlagan.

1974-yildan respublika, umumittifoq va xalqaro badiiy koʻrgazmalarning doimiy ishtirokchisi. Rossiya, Fransiya, Italiya, Germaniya, Hindiston, Xitoy, Misr, Filippin va boshqa mamlakatlar kabi 35 ta davlatda oʻtkazilgan koʻrgazmalarda ishtirok etgan.

## Ijodi
Yerbolat Toʻlepbay Qozogʻistonning eng koʻzga koʻringan zamonaviy rassomlaridan biridir. Rassom oʻz asarlarida milliy qozoq rang-barangligini saqlab qolgan holda Yevropa va Osiyo ijro uslublarini uygʻunlashtirgan. Yerbolat Toʻlepbayning asarlari nafaqat ranglarning yorqinligi va chuqurligi bilan ajralib turadi, balki ular qozoq xalqi tarixi va maʼnaviy taraqqiyotining turli bosqichlari haqida tasavvur beradi.

Rassomning asarlari Davlat Tretyakov galereyasi, Rossiya Federatsiyasi muzeylari, A. Qasteeva nomidagi Qozogʻiston Respublikasi Davlat sanʼat muzeyi (Olmaota), Qozogʻiston Respublikasi hududiy muzeylari, Qozogʻiston Madaniyat vazirligining Badiiy koʻrgazmalar boshqarmasi, Qozogʻiston, MDH, Yevropa, Amerika va Osiyodagi shaxsiy kolleksiyalarda saqlanadi.

## Mukofotlari
* Parasat ordeni (2011)
* Qozogʻiston komsomolining Respublika mukofoti (1987)
* 1999—2003-yillar ijodiy ishlari uchun Qozogʻiston Respublikasi Davlat mukofoti (2004)
* Qozogʻiston SSRda xizmat koʻrsatgan artist (1990)
* „Buyuk mehnati uchun“ medali (Qozogʻiston)
* EUROUNION oliy mukofoti (Belgiya, 2002)

## Manbalar

## Havolalar
Kulsum Begim masjidi

**Kulsum Begim masjidi** (**Kulsumpura masjidi** yoki **Karvon jome masjidi** nomi bilan ham mashhur) Hindistonning Telangana shtati, Haydarobod shahridagi Karvon mahallasida joylashgan masjiddir. U XVII asrda Sulton Muhammad Qutbshohning qizi Kulsum Begim tomonidan qurdirilgan.

## Arxitekturasi
Meʼmoriyat shahardagi boshqa Qutbshohi masjidlariga juda oʻxshaydi.  balandlikdagi poydevorga qurilgan masjidning old tomonida uchta arkali kirish joyi mavjud. Old fasadni qoʻllab-quvvatlovchi ikkita minorasi gips (stukko) bilan qoplangan va bezatilgan. Bundan tashqari, parapet devorida ikkita kichik arkali ayvon joylashgan.

Masjid qurilishining aniq sanasi haqida hech qanday maʼlumot mavjud emas.

## Yana qarang

* Hindistonda Islom
* Telanganadagi masjidlar roʻyxati

## Manbalar
Kollurvila jome masjidi

**Kollurvila jome masjidi** (**Kollurvila juma masjidi** nomi bilan ham tanilgan) Hindistonning Kerala shtati, Kollam shahar markazidan 4 kilometr (2.5 milya) uzoqlikdagi Pallimukku hududida joylashgan jome masjididir.

Masjid Keraladagi eng yirik masjidlardan biri boʻlib, 5000 ga yaqin namozxonni oʻzida sigʻdira oladi.

## Yana qarang

* Hindistonda Islom
* Hindistondagi masjidlar roʻyxati
* Keraladagi masjidlar roʻyxati

## Manbalar

## Havolalar

*
Poykendning zabt etilishi

**Poykend zabt etilishi** – Umaviylar hamda Poykendda hukmronlik qilgan soʻgʻdlar oʻrtasida kechgan harbiy toʻqnashuv. Umaviylar lashkariga Qutayba ibn Muslim boshchilik qilgan va ular shaharni ilk marotaba zabt etishga muvaffaq boʻlgan. Biroq oradan koʻp oʻtmay, shahar isyon koʻtargan va Qutayba uni yana qayta zabt etishga majbur boʻlgan.

## Tarixi
Qadimgi Poykend boy shaharlardan biri boʻlgan va u yerda tayyorlanadigan zirhlarning yuqori sifati bilan shuhrat qozongan. Poykend sayohatchilar uchun dam olish maskani boʻlib, savdogarlar shahri sifatida nom qozongan edi. Yashash sharoitlari yaxshi boʻlganligi bois koʻplab movorounnahrliklar shu yerda istiqomat qilgan. Shahar atrofida, shuningdek, koʻplab mustahkam devorlar boʻlganligi bilan ham mashhur edi. Umaviylar sarkardasi Qutayba ibn Muslim 706-yilda Movorounnahrga yurishlarini boshlagan. Uning asl maqsadi boy soʻgʻdiy shahar-davlatlarini zabt etish edi. Sarkarda Qutayba Amudaryoni kesib oʻtib, Poykendni egallashga kirishgan.

## Oqibati
Poykendning zabt etilishi zabt etilishi Movarounnahrdagi shahzodalar va savdogarlarni musulmonlar bosqinining xavfi haqida ogohlantirdi. Varanda va Buxoro oʻrtasidagi nizo hal etildi. Soʻgʻdlar Umaviylarga qarshi kurashish uchun oʻz qoʻshinlarini tayyorlashga kirishdilar. Poykenddagi gʻalabadan soʻng Umaviylar Buxoro vohasiga yurish boshladilar, bu yerda baʼzi qishloqlar hujumga uchrab, tinchlik sulhi tuzishga majbur qilindi.

## Manbalar
Ganj Shahid masjidi

**Ganj Shahid masjidi** () Hindistonning Uttar-Pradesh shtati, Varanasi shahrida joylashgan masjiddir. Masjid 1034-yilda, Gʻozi Sayyid Salar Mas’ud armiyasining magʻlub boʻlgan musulmon askarlari Varanasi yaqiniga kelib oʻrnashgan vaqtida qurilgan.

## Yana qarang

* Hindistonda Islom
* Hindistondagi masjidlar roʻyxati

## Manbalar
Damian (Tarsus)

**Tarsuslik Damian** (Yunoncha: Δαμιανός ό Ταρσεύς, ; 924-yilda vafot etgan), *Gʻulom Yazman* („Yazmanning quli“) laqabini olgan, islomni qabul qilgan vizantiyalik yunon. 896—897-yillarda Tarsus noibi boʻlgan. X asr boshlarida Sharqiy Rim imperiyasiga qarshi dengiz hujumlarini boshqargan asosiy sarkardalardan biri boʻlgan.

## Biografiyasi
Damian Tarsus shahrining xizmatchi noibi Yazman al-Xodimning (891-yilda vafot etgan) yangi eʼtiqodga kirgan xizmatkori edi. Yazman al-Xodim Ibn Tulunning oʻgʻli Xumaravayh hukmronligi davrida Misr Tuluniylar sulolasi hukmronligini tan olgan edi. 896-yil oktyabr oyida Damian oʻsha paytdagi hokim Ahmad ibn Toʻgʻon tomonidan Tarsus noibi etib tayinlangan. Yusuf al-Bagʻmardiy uning oʻrinbosari va mintaqa harbiy kuchlari qoʻmondoni boʻlgan. Biroq 897-yil mart/aprel oyida Damian va al-Bagʻmardiy Tarsusdan quvib chiqarilgan. Bunga al-Muvaffaqning sobiq mavlosi Rogʻib boshchilik qilgan Abbosiylar tarafdorlari qoʻzgʻoloni sabab boʻlgan.

Tarixchi Tabariyning xabar berishicha, 900-yilda Damian xalifa Muʼtazidni uch yil avval lavozimidan chetlatilgani uchun qasos olish maqsadida Tarsusning 50 dan ortiq yirik kemalardan iborat flotini yoqib tashlashga undagan. Bu harakat musulmonlarning dengiz qudratini jiddiy ravishda zaiflashtirib qoʻygan. Shunday boʻlsa-da, Damian admiral sifatida alohida ajralib turardi. 896-yilda yoki 901-yilda Damian Ellada femidagi Demetrias portini bosib olib, talon-taroj qilgan. Soʻngra Damian 904—905-yillar qishida Muhammad ibn Sulaymon al-Kotibning Misrni Tuluniylardan tortib olib, Abbosiylar boshqaruviga qaytarish uchun olib borgan harbiy yurishida ishtirok etdi. Damian Nil daryosi boʻylab kemalar flotiliyasiga rahbarlik qildi, qirgʻoqlarni talon-taroj qildi va Tuluniylar qoʻshinlariga daryodan oziq-ovqat yetkazib berilishiga toʻsqinlik qildi. 911-yilda Kiprga hujum qildi. Kipr VII asrdan beri arab va Vizantiya oʻrtasidagi betaraf hudud boʻlib kelgan edi. Orolni toʻrt oy davomida vayron qildi. Chunki bir yil oldin Kipr aholisi admiral Himerios boshchiligidagi Vizantiya flotiga xalifalik qirgʻoqlariga hujum qilishda koʻmaklashgan edi. Nihoyat, 912-yil oktyabrda Tripolilik Leo bilan hamkorlikda Chios oroli yaqinida Himeriosga qarshi hal qiluvchi gʻalabani qoʻlga kiritdi. Oʻsha yilning yozida Kilikiya chegaralari noibi Rustam ibn Baraduning Vizantiya imperiyasining chegara viloyati Lykandos va uning arman hokimi Meliasga qarshi uyushtirgan hujumida ishtirok etgani tilga olingan. Melias oʻz qalʼasida qamal qilingan boʻlsa-da, arablar qalʼani egallay olishmadi.

Damian 924-yilda Cibyrrhaeot femidagi Vizantiya qal’asi Strobilosga qarshi hujumni boshqarayotgan paytda halok boʻldi. Bundan bir yil avval Tripolilik Leoning oʻlimi, soʻngra Damianning oʻlimi bilan musulmonlarning dengizlardagi hukmronligi hamda Vizantiya qirgʻoqlariga uzluksiz hujumlar davri yakunlandi.

## Manbalar

## Adabiyotlar

* 
* 
* 
*
Ali ibn Iso ibn al-Jarroh

**Ali ibn Iso ibn Dovud ibn al-Jarroh** (Dayr Qunna, 859 – Bagʻdod, 946-yil 1-avgust) Abbosiylar xalifaligi saroyi amaldori.

Abbosiylar hukumatida uzoq yillar davomida xizmat qilgan oiladan yetishib chiqqan Ali Abbosiylar saroyida yuqori mavqega erishgan. 913—917 va 927—928-yillarda rasman vazir lavozimida ishlagan. Shuningdek 918—923-yillarda Hamid ibn al-Abbos vazirlik qilgan davrda amaldagi vazir vazifasini bajargan.

Ali ibn Isoning siyosiy faoliyati Abbosiylar davlatining oxirgi inqiroz davriga toʻgʻri kelgan boʻlib, bu davr nihoyatda beqaror edi. Bu davr raqibi Abulhasan Ali ibn al-Furot va uning tarafdorlari bilan hokimiyat uchun kurash bahslari bilan ajralib turardi. Natijada Ali ibn Iso tez-tez surgunda yashashga majbur boʻlgan. Ibn al-Furatning saxiyligi va dabdabaga oʻchliga qarama-qarshi oʻlaroq, Ali ibn Iso nihoyatda kamtarin va poraxoʻrlikka qarshi qatʼiyat bilan kurashuvchi inson edi. Bu xislati sabab koʻplab dushmanlar orttirgan. Shunday boʻlsa-da, keyinchalik oʻzining maʼmuriy isteʼdodi va halolligi tufayli „yaxshi vazir“ deya eslangan.

## Manbalar

## Adabiyotlar
* 
* 
* 
* 
*
Makka masjidi (Chennay)

**Makka masjidi** – Hindistonning Chennay shahridagi masjid boʻlib, uning yaqinida Sayyid Muso Shoh Xaderiyning dargohi joylashgan. Masjid Anna Salay koʻchasida qurilgan. Besh qavatli ushbu masjid Hindistondagi eng yirik masjidlardan biri boʻlib, bir vaqtning oʻzida 5000 nafar namozxonni oʻzida sigʻdira oladi.

## Yana qarang

* Hindistonda Islom
* Hindistondagi masjidlar roʻyxati

## Manbalar

## Havolalar

*
Katsyaryna Andreeva

## 
**Katsyaryna Andreeva** (; ; haqiqiy ismi: *Katsyaryna Andreevna Baxvalava*; 1993-yil 2-noyabrda tugʻilgan) – belaruslik jurnalist. Belsat TV telekanalida faoliyat yuritgan. 2020-yilda Raman Bandarenka doʻpposlab oʻldirilgan Minskdagi „Oʻzgarishlar maydoni“dan ushbu voqeani jonli efirda yoritgan.

Andreevna 2020-yil 15-noyabr kuni voqea joyida hibsga olingan va ikki yillik qamoq jazosiga hukm qilingan. 2022-yilda unga nisbatan „davlatga xiyonat“ ayblovi bilan qoʻshimcha sakkiz yillik qamoq jazosi tayinlangan, bu ayblov *Amnesty International* tomonidan asossiz deb topilgan.

## Yoshlik yillari va martabasi
Andreevna 1993-yil 2-noyabrda Minskda jurnalistlar oilasida dunyoga kelgan. Taxminan ikki yarim yil Minsk davlat tilshunoslik universitetida tahsil olgan, keyinchalik Ispaniyaga koʻchib oʻtgan. U yerda ikki yil davomida ingliz tilidan dars bergan. Soʻngra uyiga qaytib, „Nasha Niva“ gazetasiga jurnalist sifatida ishga kirgan. 2017-yildan esa Belsat TVda oʻz faoliyatini boshlagan.

Katsyaryna Andreeva 2020-yilda Ixar Ilyash bilan birgalikda „*Belarusian Donbas*“ kitobini yozgan. Kitob Belrus xalqi va tashkilotlarining Donbasdagi urushda Rossiya separatist kuchlari tomonida qanday ishtirok etgani haqida yozilgan. Belarus rejimi tomonidan kitob ekstremistik deb topilgan va 2021-yilda sud qarori bilan kitob va undagi barcha maʼlumotlarning butun mamlakat boʻylab tarqalishi taʼqiqlab qoʻyilgan.

Katsyaryna birinchi marta 2017-yilda Orshada hibsga olingan. 2020-yil 12-sentabrda esa OMON tomonidan Minskdagi ayollar marshini jonli efirda koʻrsatgani uchun hibsga olinib, uch kunga qamalgan.

## Shaxsiy hayoti
Katsyaryna Andreeva 2016-yilda jurnalist Ixar Ilyash bilan oila qurgan.

## Manbalar

## Havolalar
* Katsyaryna Andreevaning Viasna Inson huquqlari markazi veb-saytidagi sahifasi
Sviatlana Kudzelich

**Svyatlana Mixailauna Kudzelich** (; 1987-yil 7-mayda Pinskda tugʻilgan) – belaruslik uzoq masofaga yuguruvchi. 2012 va 2016-yilgi Yozgi Olimpiada oʻyinlarida ishtirok etgan. 2015-yilgi Yevropa chempionida kumush medalini qoʻlga kiritgan, biroq 2024-yilda Yelena Korobkinada doping aniqlanib, diskvalifikatsiya qilinishi ortidan Kudzelich 2015-yilgi yopiq inshootda oʻtkazilgan Yevropa chempionatida 3000 metr masofaga yugurish bahslari chempioni sifatida tan olingan.

## Biografiyasi
Kudzelich 5-sinfda darsdan qochib, maktabda oʻtkazilgan kross musobaqasida qatnashishga qaror qilgan va kutilmaganda musobaqada gʻalaba qozongan. Keyinchalik shahar miqyosidagi yugurish musobaqasida ham gʻolib boʻlgan va shundan soʻng yugurish sportini oʻzining asosiy mashgʻulotiga aylantirgan .

Toʻsiqlar osha yugurish boʻyicha shugʻullanishdan oldin Kudzelich uzoq masofalarga yugurgan va ushbu yoʻnalishda yoshligida yaxshi natijalarni koʻrsatgan. Oʻsmirlar oʻrtasidagi Yevropa chempionatida uchinchi, yoshlar oʻrtasida 5 kilometrga yugurish bahslarida ikkinchi oʻrinni egallagan. 2010-yilgi Yevropa chempionatida esa 10 000 metrga yugurgan, biroq musobaqa medallariga ega chiqmagan.

2020-yilning sentyabr oyiga qadar Favqulodda vaziyatlar vazirligining Mafkuraviy ishlar va kadrlar boʻlimida oʻqitish va sport inspektori sifatida katta leytenant lavozimida ishlagan. 2020-yil 18-avgust kuni Belarusda boʻlib oʻtgan norozilik namoyishlari chogʻida boshqa belaruslik sportchilar bilan birgalikda mamlakatdagi zoʻravonliklarni qoralab, yangi prezident saylovlarini oʻtkazishni talab qiluvchi ochiq maktubni imzolagan. Shundan soʻng, Favqulodda vaziyatlar vazirligidan ishdan boʻshatilib, maoshidan mahrum qilingan. Shuningdek, bu ishi uchun milliy terma jamoa safidan ham chetlashtirilgan. Uning eri va murabbiyi Igar Javaranak ham Lukashenko rejimi tomonidan taʼqib qilingan. Biroq juftlik 2020-yilgi Yozgi Olimpiada oʻyinlariga mustaqil ravishda tayyorgarlik koʻrishni davom ettirgan.

## Manbalar
Ksenia Milicevic

**Kseniya Milicevic** (1942-yil 15-sentyabrda tugʻilgan) – fransuz rassomi, meʼmor va shaharsoz.

## Hayoti
Kseniya Milicevic 1942-yil 15-sentyabrda Bosniya va Gersegovinaning Drinici shahrida dunyoga kelgan. Onasi Nyu-Yorkning Lackawanna shahrida, otasi esa Chernogoriyada tugʻilgan. Ularning ikkalasi ham Ikkinchi Jahon urushi paytida partizanlar harakatida qatnashgan. 1943-yil yanvar oyidan aprel oyiga qadar boʻlgan Toʻrtinchi antipartizan harakati, may oyidan iyungacha boʻlgan Beshinchi antipartizan harakatlaridan soʻng Montenegroning janubi-sharqiy qismidagi hamda shimoliy Chernogoriyadagi harakatlar davomida Milicevic buvisi va bobosining qoʻliga boʻlgan. Urushdan keyin, uning ota-onasi diplomatik xizmatga qoʻshilgan va Milicevic ota-onasi bilan Sofiya va Pragada istiqomat qilgan.

Kseniya Milicevic eski monastirlardagi arxitektura, mozaikalar, freskalar va rasmlarni oʻrgangan. Uning otasi ham rassom boʻlib, qiziga moyli boʻyoqlar sovgʻa qilgan, natijada Milicevic oʻn besh yoshida birinchi marta moyli boʻyoqda rasm ishlagan. Dastlab Belgrad shahridagi V° oʻrta maktabida tahsil olgan, bir yil davomida muhandislik universitetida taʼlim olganidan soʻng, 1962-yilda Jazoirga koʻchib oʻtgan. U yerda Shaharshunoslik va arxitektura maktabida arxitektura boʻyicha saboq olgan. 1968-yilda ikkala oʻquv yurtini ham tamomlagan. Bir yil davomida braziliyalik arxitektor Oscar Niemeyer bilan ECOTECda ishlagan. Italiya Uygʻonish davriga qiziqib, 1965-yilda katta ustalarning asarlarini koʻrish uchun Italiyaga sayohat qilgan.

Milicevic Argentina shimolida joylashgan S. M. de Tucuman shahriga arxitektor sifatida ishlash uchun koʻchib oʻtgan. Bu yerda Milliy universitetning sanʼat maktabiga oʻqishga kirgan va 1976-yilda uni tamomlagan. Uning birinchi koʻrgazmasi 1970-yilda Tucumanda boʻlib oʻtgan.

Milicevic Ispaniya va Meksikada ham yashagan, 1987-yildan beri Fransiyada istiqomat qiladi. 1989-yilda Montmartredagi Bateau-Lavoirda oʻz ustaxonasini ochgan. Uning studiyasi Endre Rozsdaning studiyasi yonida joylashgan. 1976-yildan beri Milicevic hayotini faqat rasmlar chizishga bagʻishlangan. Butun dunyo boʻylab 120 ta shaxsiy, shuningdek, jamoaviy koʻrgazmalarini oʻtkazgan.

## Galereya

Fayl:Azur_attendri_d'octobre_pâle_et_pur.jpg|*Azur attendri d'octobre pâle et pur*, 1998
Fayl:Celui_qui_vient_après.jpg|*Celui qui vient après*, 1996
Fayl:Le_voyage_d'hiver.jpg|*Le voyage d'hiver*, 1996
Fayl:Silence_de_midi_by_Ksenia_Milicevic.jpg|alt=Silence de midi 1993|*Silence de midi*, 1993


## Manbalar

## Havolalar

* Kseniya Milicevic – moviy koʻk (fransuz tilida)
* Kseniya Milicevic Sent-Frajou rasm muzeyida
* Sayt sanʼatining mustahkamligi
Ramil Kenjaboyev

**Ramil Yusupovich Kenjaboyev** (, 1976-yil 28-martda, Olmaliqda tugʻilgan) – oʻzbekistonlik sobiq professional futbolchi, yarim himoyachi ampulasida oʻynagan.

## Biografiyasi
Ramil oʻz faoliyatini 1993-yilda Toshkent viloyatining „Olmaliq“ klubida boshlagan. 1994-yilda „Chirchiq“, 1995-yilda esa Samarqandning „Dinamo“ jamoalarida toʻp surgan. 1996-yilgi mavsumda „Gʻazalkent“ klubida oʻynagan, 1997-yilda yana Samarqandning „Afrosiyob“ klubiga oʻtgan, 1998-yilda esa Bekobodning „Metallurg“ safida maydonga tushgan.

1999-yilda Toshkentning „Paxtakor“ jamoasida faoliyat yuritgan. 2000—2001-yillarda Ramil Navoiy shahridagi „Zarafshon“ klubida oʻynagan. 2001-yilda Termizning „Surxon“ jamoasida ham toʻp surgan. 2004-yilda Olmaliq shahridagi OKMK safiga qoʻshilgan. 2006-yilda Bekobodning „Metallurg“ futbol klubiga qaytib kelgan va oʻsha yerda oʻz faoliyatini yakunlagan.

## Havolalar
* Ramil Kenjaboyev Footballfaktsru saytidagi profili
Iva Despić-Simonović

**Ivana „Iva“ Despić** (; ; 1891-yil 15-avgustda tugʻilgan – 1961-yil 12-iyulda vafot etgan) – Yugoslaviya haykaltaroshi. Xorvatiyada tugʻilgan Despić-Simonovich Zagreb, Parij va Münchenda tahsil olgan. 1920-yildan to oʻlimiga qadar, asosan, Sarayevoda yashagan. Zamonaviy Bosniya va Gersegovina tarixidagi ilk haykaltarosh.

## Taʼlimi va oilasi
Iva Simonović 1891-yil 15-avgustda Avstriya-Vengriya imperiyasining Xorvatiya-Slavoniya qirolligi Petrinja shaharchasi yaqinidagi Hrastovica qishlogʻida dunyoga kelgan. Simonovićlar oilasi badavlat oilalardan edi. Otasi Avstriya-Vengriya armiyasi generali boʻlgan va qizining isteʼdodini tan olib, unga sanʼat sohasida taʼlim olishiga imkoniyat yaratib bergan. Haykaltaroshlik sanʼatini ustozlari Robert Frangeš-Mihanović va Rudolf Valdecdan olgan. Uning ilk koʻrgazmasi tengdoshi Ljubo Babićning shaxsiy koʻrgazmasi doirasida boʻlib oʻtgan, oʻsha vaqtda u hali talaba edi. Oʻz navbatida Babić uning portretini ishlagan. Iva Simonović keyinchalik taʼlimini Parij va Münchenda davom ettirgan. 1914-yilda Parijda rassomning koʻrgazmasi boʻlib oʻtgan.

Iva Despić-Simonović ikki marta oila qurgan. Uning Aleksandr Zarevskiy bilan boʻlgan birinchi nikohi bekor qilingan. Birinchi Jahon urushi oxirlarida, Yugoslaviya tashkil topishidan oldin Zagrebda Aleksandar „Aco“ Despić bilan tanishgan. Juftlik 1920-yilda turmush qurgan va Despić-Simonović erining tugʻilgan shahri Sarayevoga koʻchib oʻtgan. Ularning Gospava „Cica“ ismli bir qizi va Bato ismli bir oʻgʻli boʻlgan. Erining oilasi mashhur va boy savdogarlar boʻlib, ularning patriarxal munosabati Iva uchun repressiv boʻlgan. Bu holatni rassom oʻzining „*Constrained*“ (Cheklangan) deb nomlangan portret haykali orqali ifodalagan. Ushbu haykal hozirda Bosniya va Gersegovinaning Milliy Galereyasida saqlanmoqda. 1931-yilga qadar uning sanʼatiga boʻlgan talab shu darajada ortib ketganki, rassom oʻzi uchun Sarayevo yaqinidagi Vasin Han qishlogʻida yozgi uy qurdirgan. Ammo qurilish ishlari hali toʻliq yakuniga yetmasdan turib nam uyga erta koʻchib kirishi tufayli Simonović yillar davomida xronik kasallikka chalingan.

## Manbalar
Olim Shayx Azizon

**Olim shayx ibn Mo’min shayx ibn Darvesh shayx Azizon.** (1564-1631) - yassaviya tariqati murshidi.
## Hayoti
Olim Shayx Azizon ilm tahsilini o'sha zamonning mashhur allomasi hisoblanmish Mavlono Ismatullohdan o'rgangan. Fiqh, usul, tafsir, hadis, tasavvuf tariqati kabi hol va qol ilmlarini egallagan. Olim Shayx Azizon Movarounnahr yurtining eng olimu fozil kishilaridan hisoblangan.
## Asarlari
• *Dar raddi mazhabi shia*

•*lamahot*
## Manbalar
Mushirobod masjidi

**Mushirobod masjidi** (**Masjid-e Kalan**, **Mushirobod Badi masjidi** yoki **Mushirobod jome masjidi** nomlari bilan ham mashhur) – Hindistonning Telangana shtati, Haydarobod shahridagi Mushirobod mahallasida joylashgan masjid. Asosiy qismi 1560-yilda Qutb Shohi sulolasining toʻrtinchi sultoni Ibrahimquli Qutbshoh tomonidan qurdirilgan boʻlib, Haydarobodning Hayatnagar hududidagi Hayat Bakshi masjidiga oʻxshaydi.

## Tavsifi
Golkonda qirolligi qulaganidan soʻng, masjiddan foydalanmay qoʻyishgan va bu hudud Nizom Alixon davridagi bosh vazir navob Arastu Jahning jagiriga (mulki) aylangunga qadar tashlandiq holda saqlangan. U 1951-yilda taʼmirlangan. Hozirgi kunda eski bino vayrona holatda.

Namozxonlarni joylashtirish uchun yangi toʻrt qavatli bino qurilgan. Hozir yangi inshoot joylashgan hududda ilgari katta hovli boʻlgan.

Masjid Qutbshohi uslubida qurib bitkazilgan boʻlib, beshta baland arka va ikki burchagida ikkita minoraga ega.

## Yana qarang

* Hindistonda Islom
* Telanganadagi masjidlar roʻyxati

## Manbalar
Nodirshoh masjidi

**Nodirshoh masjidi** (tamilcha: நத்தர்ஷா பள்ளிவாசல்) Hindistonning Tamil Nadu shtati, Tiruchirappalli shahrining gʻarbiy qismida, Tiruchirappalli qal’a temir yoʻl stansiyasi yaqinida joylashgan masjiddir.

Masjid Karnatik sultonligi hukmdorlari tomonidan qurilgan. Masjidda Karnatik hukmdori navob Muhammad Alixon Valojohning hoki va Thanjavur Maratha podsholigining Pratap Singx tomonidan boshsiz qoldirilgan general Chanda Sohibning jasadi dafn etilgan deb ishoniladi. Masjid musulmon ruhoniysi Boboyya Nodirshoh sharafiga nomlangan boʻlib, uning maqbarasi masjid hududida joylashgan.

## Yana qarang

* Hindistonda Islom
* Hindistondagi masjidlar roʻyxati
## Manbalar

## Adabiyotlar

* 
*
Malik ibn Dinor masjidi

**Molik ibn Dinar masjidi** Hindistonning Tamil Nadu shtati, Chengalpattu tumanidagi Kovelong qishlogʻida joylashgan masjid boʻlib, unda musulmon avliyosi Tamiimul Ansoriyning qabri bor.

## Yana qarang

* Hindistonda Islom
* Hindistondagi masjidlar roʻyxati

## Manbalar
Hurriyat (ism)

**Hurriyat** ( — ozodlik, erkinlik, hurlik) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

## Manbalar
Karfagen jangi

**Karfagen jangi** – milodiy 698-yilda Vizantiya imperiyasi harbiy kuchlari va Umaviylar xalifaligi qoʻshinlari oʻrtasida boʻlib oʻtgan jang. Musulmonlarning Magʻribga istilosining asosiy bosqichlaridan biri boʻlib, Vizantiya kuchlarining qarshiliklariga barham bergan.

## Tarixi
Arablarning Shimoliy Afrikani zabt etish boʻyicha ikkinchi yurishi davomida Umaviylar xalifasi Abdulmalik tomonidan yuborilgan kuchlar Afrikaning Rim viloyatiga chuqur kirib bordi va u yerda Qayravon deb nomlangan harbiy baza tashkil qildi. Biroq Umaviylar xalifaligining shimoli va sharqida boshqa mojarolar davom etayotganligi sababli bu bosqinchilik kuchlari boshqa hududlarga koʻchirilishga majbur boʻldi. Yuzaga kelgan mavjud vaziyatdan foydalanib, mintaqadagi Vizantiya va Berber kuchlari Umaviylarning qoʻshinlarini hududdan siqib chiqarib, ularni qaytadan Kirenaikaga chekinishga majbur etdi.

Tarixchilarning taʼkidlashicha, Abdulmalik 40 ming kishidan iborat boʻlgan qoʻshinga bosh qoʻmondon etib Hasan ibn an-Noʻmonni tayinladi va bu qoʻshin yoʻqotilgan hududlarni qayta zabt etishi va Vizantiya hamda Berberlarga tegishli qolgan viloyatlarni ham bosib oʻtishi kerak edi. Tripolitaniyaga qayta yurish boshlagan Hasan avvalo berberlar bilan shugʻullanishni maqsad qildi. Tripolitaniya va Afrika hududidagi berberlarni boʻysundirish Hasanga va uning qoʻshiniga viloyatlarning ichki qismlariga kirish imkonini berdi, shu bilan birga qirgʻoq zonalari hali ham Vizantiya nazoratida edi. Hasan Qayravonni qayta qoʻlga kiritgach, u va uning qoʻshini bu mustahkamlangan shaharda oʻz kuchlarini toʻplab, Karfagenga yurish qilishga tayyorgarlik koʻra boshladilar.

## Manbalar
Сovadonga jangi

**Covadonga jangi** – milodiy 722-yilda Asturia hukmdori Pelagius qoʻshini bilan Umaviylar xalifaligi qoʻmondonlari Alqama va Munuza qoʻshini oʻrtasida kechgan jang. Picos de Europa togʻlaridagi Covadonga yaqinida sodir boʻlgan bu jangda Pelagius boshchiligidagi nasroniy kuchlar gʻalaba qozongan. Anʼanaga koʻra, bu voqeaga Asturia qirolligi asos solingan sana sifatida qaraladi va 711-yilgi Umaviylar istilosidan keyin Ispaniyada nasroniylar tomonidan olib borilgan Rekonkista (qayta zabt etish) harakatining boshlanishi hisoblanadi.

## Manbalar
Karbalo jangi

**Karbalo jangi** () – 680-yil 10-oktyabr (islomiy taqvimi boʻyicha hijriy 61-yilning Muharram oyi 10-kuni)da ikkinchi Umaviy xalifa Yazid I () va islom paygʻambari Muhammadning nabirasi Husayn ibn Ali boshchiligidagi kichik qoʻshin oʻrtasida Savadning Karbalo shahri (hozirgi Iroqning janubi)da boʻlib oʻtgan jang.

Oʻlimidan oldin Umaviy xalifa Muoviya I () oʻgʻli Yazidni oʻziga voris etib tayinlagan edi. Yazidning vorislikka tayinlanishi baʼzi sahobalarning oʻgʻillari, jumladan, toʻrtinchi xalifa Alining oʻgʻli Husayn ibn Ali va Zubayr ibn al-Avvomning oʻgʻli Abdulloh ibn az-Zubayr tomonidan rad etildi. 680-yilda Muoviya vafot etgach, Yazid Husayn va unga qarshi boshqa kishilarning bay’at qilishni talab qildi. Husayn bay’at keltirishdan bosh tortdi va Makka shahriga joʻnab ketdi. Kufa aholisi Suriyada joylashgan Umaviy xalifalariga qarshi boʻlib, Alining avlodiga uzoq yillardan beri sodiqlik bildirgan edilar. Ular Husaynni Umaviylarga qarshi chiqishga daʼvat etdilar. Husayn qariyb 70 kishilik hamrohlari bilan Kufaga yoʻl oldi, ularning karvoni Kufadan uzoqroqda xalifaning 1 000 kishilik qoʻshini tomonidan toʻsib olindi. Natijada, Husayn shimol tomonga burilishga va 2-oktyabr kuni Karbaloda qarorgoh qurishga majbur boʻldi. Oradan koʻp oʻtmay, bu yerga Umaviylar tomonidan yuborilgan 4 000 kishilik qoʻshin yetib keldi. Muzokaralar natijasiz yakunlandi, chunki Umaviylar hokimi Ubaydulloh ibn Ziyod Husaynni oʻz hokimiyatiga boʻysunmasidan turib tinch ketishga ruxsat bermadi. Husayn bu shartni rad etdi. Shundan soʻng 10-oktyabr kuni boʻlib oʻtgan jangda Husayn va uning aksariyat qarindoshlari hamda safdoshlari halok boʻldi, omon qolgan oila aʼzolari esa asirga olindi. Ushbu jang Ikkinchi fitna, yaʼni islom tarixidagi ichki nizolar davrining boshlanishiga sabab boʻldi. Bu davrda Iroq aholisi Husaynning oʻlimi uchun qasos olish maqsadida ikki alohida harakat – Tavvobin va Muxtor as-Saqafiy boshchiligidagi qoʻzgʻolonlarni uyushtirdilar.

## Manbalar
Mamma jangi

**Mamma jangi** yoki **Mammes jangi** () – 688-yilda Umaviylar xalifaligining arab musulmon kuchlari va Altava qirolligi Caecilius boshchiligidagi berberlar oʻrtasida kechgan jang.

## Tarixi
Arab lashkarboshisi Uqba ibn Nafiy qoʻshini bilan Shimoliy Afrikani bosib oʻtib, Atlantika okeanigacha yetib bordi va janubda Dra va Sus daryolarigacha yurishni davom ettirdi. Sharqqa qaytayotganda Caecilius boshchiligidagi Vizantiya imperiyasi hamda berberlarning ittifoqchi qoʻshinlari tomonidan toʻsatdan hujumga uchradi. Bu jang tarixda Vescera jangi deb atalib, 682-yilda Uqbaning qoʻshini magʻlub etilgan, uning oʻzi esa oʻldirilgan. Oʻsha vaqtda Caecilius Shimoliy Afrika ustidan soʻzsiz hukmronlikni qoʻlga kiritdi va gʻalabali yurish bilan Qayravon tomon yoʻl oldi.

Abddulmalik ibn Marvon xalifa boʻlgach, oʻz xalifaligi hududlarini kengaytirishda samarali harakat qildi. Shu sababli, Barqada joylashgan Zuhayr ibn Qaysga Ifriqiya va uning poytaxti Qayravonni qayta egallash uchun qoʻshin tortishga buyruq berdi.

Kuchliroq qarshilik koʻrsatish uchun Caecilius Aurès togʻlariga joylashib oldi, bu esa unga magʻlubiyatga uchragan taqdirda, orqaga chekinish imkonini berardi. Shu bilan birga, musulmon sarkardasi Zuhayr Qayravon tashqarisida qarorgoh qurishga qaror qildi.

Mamma vodiysida boʻlib oʻtgan ogʻir jangdan soʻng, arab bosqinchilari, nihoyat, mudofaa qoʻshinlarini magʻlub etishga qirol Caeciliusni oʻldirishga muvaffaq boʻldi.

## Oqibati
Arablar qoʻmondoni Zuhayr va uning qoʻshinlari bosqinchi Vizantiya imperiyasiga qarshi kurash uchun Barqaga qaytib ketdi. Vizantiya kemalari koʻp sonli askarlari bilan kelib, arablarni magʻlubiyatga uchratdi va Zuhayrni oʻldirdi.
Prisoner

**„Prisoner“** – kanadalik qoʻshiqchi va qoʻshiqlar muallifi The Weeknd tomonidan Lana Del Rey ishtirokida ijro etilgan qoʻshiq boʻlib, u The Weekndning ikkinchi studiyaviy albomi – *[[Beauty Behind the Madness]]* (2015) dan oʻrin olgan. Qoʻshiqni ikki ijrochidan tashqari Illangelo yozgan, shuningdek, u The Weeknd bilan birga prodyuserlik ham qilgan. Bu The Weeknd va Lana Del Reyning toʻrt hamkorligidan birinchisi hisoblanadi.

## Tijoriy muvaffaqiyati
"Prisoner" qoʻshigʻi birinchi haftada 51,291 nusxada sotilib, ''Billboard'' Hot 100 roʻyxatida 47-oʻrinda debyut qildi. Qoʻshiq, shuningdek, shu vaqt ichida AQShda 3,7 million strim ega boʻldi.

## Jonli chiqishlar
Del Rey va The Weeknd 2015-yil 9-dekabrda Kaliforniyaning Inglewood shahridagi Forum sport majmuasida ushbu qoʻshiqni birinchi marta jonli ijro etdilar.

## Tanqidiy qabul
*Bustle* nashridan Alex Kritselis yozadi: „Oʻrta tempdagi duet aynan kutganingizdek eshitiladi: qorongʻu, iztirobli va biroz oshirib yuborilgan. The Weeknd va Del Rey – dramatizmga moyilligi bilan tanilgan ikki sanʼatkor haqidagi fikringizga qarab, bu trek siz uchun yoki mutlaqo oʻta mukammal, yoki mutlaqo eshitishga arzimaydigan boʻlib tuyuladi. Shaxsan menga yoqdi“. *Rolling Stone* sharhlovchisi Jon Dolan albom haqidagi sharhida ushbu qoʻshiqni „dabdabali gʻamginlikning choʻqqisi“ va „sekin alangalanuvchi oʻziga achinish bazmi“ deb taʼrifladi. *Stereogum* sharhlovchisi Chris DeVille „Prisoner“ni *Beauty Behind the Madness* albomining „eng qiziqarli qismi“ deb atadi va ushbu qoʻshiq „The Weekndning eski miksteyplaridagi trekni eslatadi, biroq unga Del Reyning sirli va fojiali jozibasi ham qoʻshilgan“, dedi.

2019-yilda *[[Billboard]]* jurnalidan Kirsten Spruch „Prisoner“ qoʻshigʻini Lana Del Reyning eng yaxshi hamkorlik ishlari roʻyxatiga kiritdi. *Billboard* sharhlovchisi Richard S. He esa 2019-yilda tuzgan „Every Lana Del Rey Song, Ranked“ roʻyxatida ushbu qoʻshiqni 75-oʻringa qoʻydi.

## Chartlar

### Haftalik chartlar

### Yil yakunga koʻra chartlar

## Sertifikatsiya

## Manbalar
Rabigʻa Kushayeva

**Rabigʻa Yangulovna Kushayeva** (; 1901—1937) – boshqird ayollar harakati yetakchilaridan biri.

## Hayoti
Kushaeva Rabigʻa Yangulovna 1901-yilda Samara guberniyasi (hozirgi Bolshechernigovskiy tumani) Xasyanovo qishlogʻida tugʻilgan.

1916-yildan Rabigʻa Samara guberniyasining Burzyan qishlogʻida oʻqituvchi boʻlib ishlagan. 1917-yilda Orenburgdagi 1-Umumboshqirdlar qurultoyi (syezdi) ishida Samara guberniyasining Pugachyov tumanidagi boshqirdlarning delegati (vakili) sifatida qatnashgan. Qurultoyda Rabigʻa boshqird ayollarining teng huquqliligini faol himoya qilgan va boshqird ayollariga erkaklar bilan teng ravishda toʻliq fuqarolik hamda siyosiy huquqlarni berish talabini ilgari surgan, ularni amalga oshirish boʻyicha oʻn banddan iborat aniq chora-tadbirlarni taklif qilgan. Uning maʼruzasiga koʻra, gender tenglik haqidagi bandlar qurultoylar rezolyutsiyalariga kiritilgan.

1919-yildan RKP(b) Boshqird viloyati qoʻmitasida ayollar ishlari boʻyicha boʻlim mudiri boʻlib ishlagan.

Rabigʻa 1920-yil sentyabr oyida Sterlitamak shahrida boʻlib oʻtgan ishchi va dehqon ayollarining 1-Umumboshqird konferensiyasi tashkilotchilaridan biri boʻlgan. 1921-yil noyabrda Rabigʻa Moskvada boʻlib oʻtgan Butunrossiya Sovetlar syezdining IX qurultoyida qatnashdi. Rabigʻa 1924-yil noyabrda boʻlib oʻtgan ishchi va dehqon ayollarining 1-Umumboshqird syezdini, shuningdek, 1927-yil oktyabr oyida boʻlib oʻtgan Umumboshqird ayollar syezdi – Kengash aʼzolari syezdini tashkil etish va tayyorlashda ishtirok etgan.

1927-yildan Ufadagi Sh. Xudoyberdina nomidagi bolalar uyi direktori boʻlib ishlagan.

1929-yildan Rabigʻa Moskvada yashay boshlagan. U yerda RSFSR Xalq Maorif Komissarligining mehribonlik uylari boʻlimida inspektor boʻlib ishlagan.

1937-yilning yozida Yaroslavl temir yoʻlining Los platformasida elektrpoyezda uyga qaytayotganida oʻldirilgan.

## Oilasi
Akasi *[[Xaris Yumagulov|Yumagulov Xaris Yumagulovich]]* (1888—1937) davlat va jamoat arbobi, Boshqird milliy harakati rahbarlaridan biri, Boshqird harbiy inqilobiy qoʻmitasi raisi (1919—1920). Eri *[[Hafiz Kushayev|Kushayev Hafiz Kushayevich]]* (1888—1937) davlat va jamoat arbobi, Boshqirdiston MIQ raisi (1922—1929). Ular 1922-yilda turmush qurishgan. **Bolalari**: *Minsilu* 1923-yilda difteriyadan vafot etgan. *[[Tansilu Kushayeva|Tansilu]] (Dina)* Perm opera teatrining solisti, RSFSRda xizmat koʻrsatgan artist. *Irek* 5 yoshida ota-onasi vafotidan soʻng, bolalar uyiga topshirildi. Uning keyingi taqdiri nomaʼlum.

## Manbalar

## Adabiyotlar
* *Сулейманова Р. Н.* Неутомимый борец за равноправие башкирских женщин //Башкортостан в XX столетии. Исторические портреты. Уфа, 2006. Вып.1.
* *[[Шакуров, Рашит Закирович|Шәкүр Рәшит]].* Арҙаҡлы башҡорттар. Ғилми-биографик очерктар. Тулыландырылған 2-се баҫмаһы. — Өфө: Китап, 2005. — 376 бит.
Jasmila Žbanić

**Jasmila Žbanić** (; 1974-yil 19-dekabrda tugʻilgan) – bosniyalik kinorejissyor, ssenariynavis va prodyuser. Faoliyati davomida koʻplab mukofotlarga sazovor boʻlgan, shuningdek, Oscar mukofoti va hamda ikkita BAFTA mukofotiga nomzodi qoʻyilgan. Žbanić, bundan tashqari, Berlin xalqaro kinofestivalida „Golden Bear“ mukofotini qoʻlga kiritgan va Venetsiya xalqaro kinofestivalida „Golden Lion“ mukofotiga nomzodi qoʻyilgan.

Žbanić 2020-yilda ishlangan „*Quo Vadis, Aida?*“ nomli filmi orqali tanilgan. Ushbu film urush mavzusida, drama janrida ishlangan boʻlib, Oscar mukofotining „Eng yaxshi xorijiy tildagi film“ nominatsiyasi, BAFTA mukofotining „Ingliz tilida boʻlmagan eng yaxshi film“ va „Eng yaxshi rejissyorlik ishi“ nominatsiyalariga nomzod sifatida tanlangan.

## Yoshlik yillari
Žbanić 1974-yil 19-dekabr 19-dekabrda Sarayevoda bosniyalik oilada dunyoga kelgan. Dastlab mahalliy maktablarda taʼlim olgan, soʻngra Sarayevodagi Badiiy sanʼat akademiyasiga oʻqishga kirgan va uni tamomlab, bakalavr darajasiga ega boʻlgan. Bir muddat AQShning Vermont shtatida joylashgan Bread and Puppet teatrida faoliyat yuritgan. 1997-yilda esa „Deblokada“ sanʼatkorlar jamiyatini tashkil qilib, hujjatli va qisqa metrajli filmlar yaratishni boshlagan.

## Karyerasi

Bosniya va Gersegovinaga qaytganidan soʻng, Žbanić „Deblokada“ sanʼatkorlar uyushmasini tashkil etdi. „Deblokada“da orqali Žbanić koʻplab hujjatli filmlar, video asarlar, qisqa metrajli filmlar yozdi va ishlab chiqardi. Uning ishlari butun dunyo boʻylab tomosha qilindi, turli kinofestivallarda, shuningdek, 2000-yilda Sloveniyada oʻtkazilgan *Manifesta 3*, 2004-yilda Kasseldagi *Kunsthalle Fridericianum* va 2003-yilda *Istanbul Biennalesi* kabi koʻrgazmalarda namoyish etilgan.

## Manbalar
Some Way

**„Some Way“** – kanadalik reper va qoʻshiqchi Navning rasmiy debyut singli boʻlib, unda boshqa kanadalik qoʻshiqchi va qoʻshiqlar muallifi The Weeknd ishtirok etgan. Ikkisi ham qoʻshiqni yozgan, lekin faqat Nav prodyuserlik qilgan ushbu qoʻshiq 2017-yil 15-fevralda qoʻshiqchining oʻz nomini olgan debyut miksteypining birinchi singli sifatida XO va Republic Records leybllari orqali chiqarilgan.

## Videoklipi
„Some Way“ qoʻshigʻining musiqiy videosi 2017-yil 3-martda Navning Vevo akkauntida chiqarilgan va uni RJ Sanchez suratga olgan. 2025-yil aprel holatiga koʻra, video 79 milliondan ortiq koʻrishlar soniga yetgan.

## Bahslar
Qoʻshiq The Weekndning soʻzllari tufayli eʼtibor qozondi, chunki ular keng tarqalgan talqinlarga koʻra, qoʻshiqchi Justin Bieberga qarata aytilgan deb hisoblangan.

## Chartlar

## Sertifikatsiya

## Chiqarilish tarixi

## Izoh

## Manbalar
Ljuba Welitsch

**Ljuba Welitsch** (*Veličkova*; ; 1913-yil 10-iyulda tugʻilgan &#x2013; 1996-yil 1-sentyabrda vafot etgan) – opera soprano ijrochisi. Bolgariyaning Borisovo shahrida tugʻilgan. Keyinchalik Sofiya va Vena shaharlarida tahsil olgan. 1930-yillarning oxiri, 1940-yillarning boshi va oʻrtalarida Avstriya va Germaniyaning opera teatrlarida qoʻshiq kuylagan. 1946-yilda Avstriya fuqaroligini olgan.

Welitsch Richard Straussning „*Salome*“ operasida bosh rolni ijro etganidan keyin mashhurlikka erishgan. Uchning xalqaro miqyosdagi karyerasi juda qisqa vaqt davom etgan. Xalqaro miqyosda oʻz faoliyatini 1947-yilda Londonda boshlangan va 1949-yildan Nyu-Yorkda davom ettirgan. Biroq 1950-yillarning oʻrtalariga kelib, uning yulduzlik davri nihoyasiga yetgan. Welitschning xalqaro darajadagi faoliyati studiya yozuvlari keng tarqalgan davridan oldin boshlangan. U mashhur boʻlgan paytda operalarning toʻliq yozuvlari, yaʼni studiya orqali tahrirlangan va disk yoki boshqa formatda chiqarilgan yozuvlar hali keng tarqalmagan edi. Shu sababli uning yozib olingan merosi juda cheklangan.

Welitsch 83 yoshida Vena shahrida vafot etgan.

## Hayoti va karyerasi
Ljuba Welitsch Bolgariyaning Borissovo shahrida tugʻilgan va ikki singlisi bilan oʻzlarining oilaviy fermalarida oʻsgan. Uning musiqaga qiziqishi yoshlik chogʻlaridanoq boshlangan. Sakkiz yoshida opalaridan biri unga skripka sovgʻa qilgan va Welitsch bir muncha vaqt professional musiqachi boʻlishni oʻylab yurgan. Shumen shahridagi oʻrta maktabni tugatgach, Sofiya universitetida falsafa boʻyicha taʼlim olgan va PhD darajasini egallagan. Bolgariya hukumati tomonidan ajratilgan mablagʻ evaziga Vena shahriga koʻchib, u yerda Davlat akademiyasining qoʻshiqchilik boʻyicha professori Teo Lierhammerdan dars olgan.

## Manbalar

## Havolalar

* 
*
Ibodat (ism)

**Ibodat** ( — qulluq qilish; sigʻinish, topinish) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

## Manbalar
Ibodat (maʼnolari)

**Ibodat** ( — qulluq qilish; sigʻinish, topinish):

* Ibodat — gʻayritabiiy kuchlarga sig‘inish, iltijo qilish.
* Ibodat — xotin-qizlar ismi.
Acquainted

**„Acquainted“** – kanadalik qoʻshiqchi va qoʻshiqlar muallifi The Weekndning *[[Beauty Behind the Madness]]* (2015) nomli ikkinchi studiyaviy albomidagi qoʻshiq. U 2015-yil 17-noyabrda XO va Republic Records orqali urban contemporary (zamonaviy shahar musiqasi) radiostansiyasiga yuborilib, albomning beshinchi singli sifatida xizmat qilgan. Qoʻshiq The Weeknd tomonidan DaHeala, DannyBoyStyles, Illangelo va Ben Billions bilan birga yozilgan va prodyusserlik qilingan.

## Tarixi va targʻibot
2015-yil may oyida The Weekndning bir nechta trek(lar)i internetga sizib chiqqan, ular orasida „Girls Born in the '90s“ nomli qoʻshiq ham boʻlgan. Ushbu qoʻshiq „Acquainted“ning asl versiyasi edi. Shundan soʻng, *[[Beauty Behind the Madness]]* albomi chiqishidan oldin qoʻshiq sezilarli darajada qayta ishlangan.

2015-yil 28-avgustda *Beauty Behind the Madness* albomining oltinchi trek sifatida chiqarilgan qoʻshiq, 2015-yil 17-noyabrda urban contemporary radiostansiyasiga yuborilib, albomning beshinchi va oxirgi singli sifatida targʻib qilingan, shundan soʻng 2016-yil 16-fevralda ritmik contemporary formatida yana bir bor reklama qilingan. Keyinchalik qoʻshiq 2016-yil 12-aprelda contemporary hit radiostansiyasida ham chiqarilishi rejalashtirilgan edi, ammo bu amalga oshmadi.

## Kompozitsiyasi va matni
Qoʻshiq G minor tonalligida yozilgan boʻlib, daqiqasiga 106 zarb tezlikka ega. Qoʻshiq Gm va F akkordlari oʻrtasida almashadi, vokallar esa F3 dan C6 gacha boʻlgan diapazonda ijro etiladi.

Qoʻshiqda The Weeknd haqiqiy sevgiga sadoqatning xavf-xatarlariga nisbatan zaifligini kuylaydi va bunday sadoqatni qabul qilish arziydigan tavakkal ekanligini yoki yoʻqligini savol ostiga oladi.

## Videoklipi
Musiqiy video avstraliyalik operator Nabil Elderkin tomonidan suratga olingan. Ishlab chiqish 2016-yil 9-fevralda boshlangan, lekin video rasmiy ravishda chiqarilmadi.

## Chartlar

### Haftalik chartlar

### Yil yakuniga koʻra chartlar

## Sertifikatsiya

## Chiqarilish tarixi

## Manbalar

## Havolalar
* 
* Acquainted (Official video)
Ruslan Roziyev

**Ruslan Roziyev** (; 2002-yil 10-noyabr, Toshkentda tugʻilgan) – oʻzbekistonlik futbolchi, hujumkor yarim himoyachi ampulasida oʻynaydi. Belarusning „Naftan“ jamoasi tarkibida toʻp suradi.

## Futbolchilik faoliyati
Ruslan Paxtakor futbol klubi maktabida taʼlim olgan. 2019-yilgi mavsumda asosiy jamoa tarkibiga jalb qilingan. 2019-yil 17-iyunda Buxoro jamoasiga qarshi oʻyinda ilk bor maydonga tushgan va professional debyut oʻyinini oʻtkazgan. Bu oʻyinda uning yoshi 16 yosh 218 kunlik edi va Oʻzbekiston Superligasida debyut qilgan eng yosh futbolchiga aylandi. Undan avvalgi rekord Jasurbek Jaloliddinovga tegishli boʻlgan.

2021-yilgi mavsum avvalida Fargʻonaning „Neftchi“ jamoasiga ijaraga berilgan. Yarim mavsum davomida Fargʻonaliklar tarkibida oʻynagan va yozgi transfer oynasi vaqtida Paxtakor klubi Ruslanni Bekobodning „Metallurg“' klubiga ijaraga bergan. 2022-yilgi mavsumda Paxtakor jamoasi safiga qaytgan, ammo asosiy jamoa tarkibidan oʻrin olmagan va asosan oʻrinbosarlar jamoasi tarkibida oʻynagan. 2023-yilgi mavsum avvalida klub bilan shartnomasi yakunlanganidan soʻng jamoani tark etgan.

2023-yilgi mavsumda Chexiyaning quyi liga klublari tarkibida oʻynagan. 2024-yilgi mavsumda Rossiyada Medialiga jamoalari tarkibida faoliyat olib borgan. 2025-yilda Belarusning „Naftan“ klubi bilan shartnoma imzolagan.

## Yutuqlari

* Oʻzbekiston Superligasi chempioni: 2019, 2020, 2022
* Oʻzbekiston Kubogi sohibi: 2019
* Oʻzbekiston Liga kubogi sohibi: 2019
* Oʻzbekiston Superkubogi sohibi: 2022

## Manbalar

## Havolalar

* Ruslan Roziyev Transfermarkt saytida
* 
*
Water, Technology and the Nation-State

„**Water, Technology and the Nation-State**“ () – suv, texnologiya va davlat boʻyicha Filippo Menga va Erik Swyngedouw muharrirligida chop etilgan kitob. Bir necha muallif yozgan kitob 2018-yil „Routledge“ nashriyotida chop etilgan. Toʻplam mualliflari, umuman olganda, koʻrib chiqilgan masalalarni sotsial konstruksionizm nuqtayi nazaridan tahlil qilgan. Asar tanqidchilar tomonidan yuqori baholangan.

Kitob 24 nafar muallif yozgan 13 bobdan iboratdir. Toʻplamdan suv boʻyicha turli mamlakatlardagi turli keyslar oʻrin olgan boʻlib, keyslar Gʻarbdan Sharqqa tomon yurish tartibida keltirilgan.

Toʻplam tanqidchilar tomonidan yuqori baholandi. Kembrij universiteti xodimi Lucy Goodman toʻplamdagi keyslar turli-tuman ekanligi va ularda suv, suv infratuzilmalari va davlat masalalariga yangicha yondashilganini olqishladi. Ayni damda, toʻplam boblarini yozgan 24 muallifning atigi uch nafari ayol kishi ekanligi uning kamchiligi ekanligini taʼkidladi. Kassel universiteti xodimi Sören Köpke ham kitobning koʻlami kengligini olqishladi. Ayni damda, mualliflar muayyan pozitsiyalarni aniq tanlamaganini tanqid qildi.

## Manbalar

## Havolalar
* „Water, Technology and the Nation-State“ Routledge nashriyoti saytida